MESTO DUNAJSKÁ STREDA – DUNASZERDAHELY VÁROS
Mestský úrad  – Városi hivatal
Hlavná 50/16, 929 01 Dunajská Streda
VÝZVA - S Ú Ť A Ž N É    P O D K L A D Y	
Zákazka  nebežného charakteru podľa § 9 ods. 9.  zákona č. 25/2006 Z. z. o verejnom obstarávaní a o zmene a doplnení  niektorých zákonov v znení neskorších predpisov na zabezpečenie  služieb  „Obstaranie služieb spojených s bezpečnosťou a ochranou zdravia pri práci (BOZP) pre mesto Dunajská Streda“.

1.Identifikácia obstarávateľa
Názov:		          Mesto Dunajská Streda
Adresa:                     Hlavná 50/16, 929 01 Dunajská Streda
Zastúpený:	   JUDr. Hájos Zoltán, primátor mesta Dunajská Streda
IČO:                          00305383
DIČ:                         20 21 12 99 68

2. Typ zmluvy: Zmluva o poskytovaní služieb   podľa § 269/2 zákona č.  513/1991.Zb. Obchodný zákonník  v znení neskorších predpisov.

3. Miesto dodania predmetu zákazky: Mestský úrad Dunajská Streda, Hlavná 50/16, 929 01 Dunajská Streda.                      

4. Podrobný opis predmetu zákazky a jeho obsah
Verejný obstarávateľ, mesto Dunajská Streda uzavrie zmluvu o poskytovaní služieb na  „Obstaranie služieb spojených s bezpečnosťou a ochranou zdravia pri práci (BOZP) pre mesto Dunajská Streda“. Vybratý dodávateľ v zmysle  §22 ods. 3. Zákona NR SR č. 124/2006 Z. z o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov  bude vykonávať odborné úlohy ako autorizovaný bezpečnostný technik. Zároveň  dodávateľ musí disponovať  s oprávnením na  výchovu a vzdelávanie.

Konkrétne úlohy:

•	Spracovanie  požadovanej dokumentácie BOZP podľa  osobitných právnych  predpisov a priebežná aktualizácia jej obsahu.
•	Vykonávanie oboznámenia a informovania novoprijatých zamestnancov, vedúcich zamestnancov a ostatných zamestnancov  mesta a následné overovanie  vedomostí z predpisov na zaistenie bezpečnosti  a ochrany zdravia pri práci.
•	Spolupráca pri zhodnotení  nebezpečných faktorov pracovného procesu a pracovného prostredia pre stanovenie požiadaviek vybavenia  zamestnancov mesta osobnými ochrannými  pracovnými prostriedkami , pomôckami ako aj kontrola ich používania pri práci.
•	Kontrola dodržiavania  zákonných ustanovení, noriem, smerníc, príkazov a rozhodnutí v oblasti  bezpečnosti a ochrany zdravia pri práci, ako aj navrhovanie  vedeniu mesta opatrení za účelom ich plnenia.
•	Účasť na vyšetrení pracovných úrazov, na vypracovaní príslušných  záznamov o pracovných  úrazoch a správ ohľadne úrazovosti a vedenie ich evidencie.
•	Vyhodnotenie podkladov, správ a návrhov na základe príkazov vedenia mesta v oblasti bezpečnosti a ochrany zdravia pri práci.
•	Kontrolovanie dodržiavania zákazu prác tehotným ženám, matkám do  deviateho mesiaca po pôrode, dojčiacim  ženám a mladistvým zamestnancom mesta najmä na rizikových pracoviskách.
•	Spolupráca pri riešení  otázok bezpečnosti a ochrany zdravia pri práci so zástupcom objednávateľa.
•	Kontrola plnenia  opatrení prijatých vedením mesta na ozdravenie pracovného prostredia.
•	Kontrola dodržiavania zákazu používania alkoholických nápojov zamestnancami mesta na pracoviskách mesta v  stanovených intervaloch.

5. Kód CPV:
Hlavný slovník: 71317200-5- Služby súvisiace s ochranou zdravia a bezpečnosťou pri práci

6. Podmienky účasti
Podmienky účasti týkajúce sa osobného postavenia podľa § 26 ods. 2 písm. a) zákona o verejnom obstarávaní:
Predložiť doklad o oprávnení podnikať v predmete zákazky ako originál, resp. úradne overenú kópiu nie staršiu ako 3 mesiace ku dňu uplynutia lehoty na predkladanie ponúk.

Podmienky účasti uchádzačov vo verejnom obstarávaní, týkajúce sa technickej alebo odbornej spôsobilosti v zmysle § 28 ods.1 zákona o verejnom obstarávaní:
Uchádzač v ponuke predloží nasledujúce doklady , ktorými preukazuje technickú spôsobilosť alebo odbornú spôsobilosť na dodanie predmetu zákazky podľa § 28 zákona o verejnom obstarávaní:

písmeno l) k cenovej ponuke žiadame doložiť:   

-	Osvedčenie vydané v zmysle § 6 ods. 1 písm. d) bod 1. zákona č. 125/ 2006 Z.z. o  inšpekcii práce v z.n.p.  na vykonávanie bezpečnostnotechnických služieb, 
-	Oprávnenie vydané v zmysle § 6 ods. 1 písm. d) bod 2. zákona č. 125/ 2006 Z.z. o  inšpekcií práce v z.n.p. na vykonávanie  výchovy a vzdelávania v oblasti ochrany práce  v rozsahu: 01.1- Výchova a vzdelávanie  zamestnancov a vedúcich zamestnancov.

7. Zmluvná cena
Pri stanovení zmluvnej ceny  záujemca vychádza z opisu predmetu zákazky. 

8. Variantné riešenia
Nie.

9. Lehota na dodanie predmetu zákazky: Zmluva o poskytovaní služieb sa uzavrie na 2 roky. 

10. Hlavné podmienky financovania a platobné podmienky
Predmet zákazky bude financovaný z rozpočtu mesta Dunajská Streda. Verejný obstarávateľ neposkytuje preddavok ani zálohu na plnenie predmetu zmluvy. Úhrada faktúry za  poskytnuté  služby bude mesačne, po vystavení  mesačných faktúr za poskytnuté služby. (v lehote do 30 dní odo dňa doručenia  faktúry). 

11. Pokyn k predloženiu ponuky.
Predložená ponuka musí  obsahovať:
1.	Doklady k splneniu podmienok účasti v zmysle bodu č. 6
2.	Cenovú ponuku (ocenenú prílohu č.1 )
Ponuky sa predkladajú v 1 originálnej verzii.

12. Kritéria na hodnotenie ponúk
Najnižšia mesačná paušálna sadzba  za zabezpečenie služieb.

13. Lehota a miesto na predkladanie ponúk
Ponuky je potrebné doručiť prostredníctvom služby na adresu uvedenú v bode 1 alebo osobne na podateľňu MsÚ Dunajská Streda, Hlavná 50/16, 929 01 Dunajská Streda, 1. poschodie, kancelária č. 218, v termíne do 20.03.2014 do 10.00 hod. Na obálke je potrebné uviesť:

1. „NEOTVÁRAŤ, verejná súťaž“.
2. Názov predmetu obstarávania „Obstaranie služieb spojených s bezpečnosťou a ochranou zdravia pri práci (BOZP) pre mesto Dunajská Streda“.
3. Identifikačné údaje uchádzača (Obchodný názov, sídlo/adresa, IČO, DIČ, IČ pre DPH, bankové spojenie, číslo účtu), kontakt (telefónne číslo, e-mailová adresa).
4. Meno kontaktnej osoby (Mgr. Marián Herceg). 
Ponuky sa predkladajú v slovenskom jazyku a v mene EURO. 

14. Lehota viazanosti ponúk:
do 31.03.2014

15. Ďalšie informácie:

Kontaktná osoba
Za vecné otázky:
Mgr. Marián Herceg
marian.herceg@dunstreda.eu  
Za procesnú stránku:
Ing. Zuzana Andrássy, PhD. 
vo@3connect.sk   

Dátum: 13.03.2014					
								 Ing. Zuzana Andrássy PhD.  
                                                                                      Odborne spôsobilá osoba splnomocnená  
		na výkon VO
       
Dátum zverejnenia: 14.03.2014
Termín predkladania ponúk: 20.03.2014